OBČINA TRZIN

Župan, Anton Peršak

Številka: 29-5.3/2014

Datum: 16.04.2014

Občinski svet

Občine Trzin

ZADEVA: REBALANS PRORAČUNA OBČINE TRZIN ZA LETO 2014

NAMEN: Obravnava in sprejem Rebalansa Proračuna Občine Trzin za leto 2014

PRAVNA PODLAGA:

Zakon o lokalni samoupravi (Uradni list RS, št. 94/07 – uradno prečiščeno besedilo 2, [27/08](http://www.uradni-list.si/1/objava.jsp?urlid=200827&stevilka=997) odl. US, [76/08](http://www.uradni-list.si/1/objava.jsp?urlid=200876&stevilka=3347), [79/09](http://www.uradni-list.si/1/objava.jsp?urlid=200979&stevilka=3437), [51/10](http://www.uradni-list.si/1/objava.jsp?urlid=201051&stevilka=2763), 84/10 odl. US in 40/12 - ZUJF), Zakon o javnih financah (Uradni list RS, št. 11/11-uradno prečiščeno besedilo 4, (14/13 – popr.), 110/11, [46/13](http://www.uradni-list.si/1/objava.jsp?urlid=201346&stevilka=1756)-ZIPRS1314-A, [101/13](http://www.uradni-list.si/1/objava.jsp?urlid=2013101&stevilka=3675)-ZIPRS1415, [101/13](http://www.uradni-list.si/1/objava.jsp?urlid=2013101&stevilka=3677)), Zakon o financiranju občin (Uradni list RS, št. [32/06](http://www.uradni-list.si/1/objava.jsp?urlid=200632&stevilka=1310)-uradno prečiščeno besedilo 1, [123/06](http://www.uradni-list.si/1/objava.jsp?urlid=2006123&stevilka=5268)-ZFO-1, [57/08](http://www.uradni-list.si/1/objava.jsp?urlid=200857&stevilka=2416)-ZFO-1A, 36/11 in 40/12 - ZUJF) in Statut Občine Trzin (Uradni vestnik OT, št. 2/06 – uradno prečiščeno besedilo 1 in 8/06)

PREDLAGATELJ: Anton Peršak, župan

POROČEVALKA NA SEJI: Bojana Lenaršič, višja svetovalka župana za finance in proračun

OBRAZLOŽITEV PREDLOGA: Občinski svet je v skladu z Zakonom o javnih financah, ki določa možnost sprejemanja t.i. dveletnih proračunov občin, sprejel predlog Proračuna Občine Trzin za leto 2014 na 19. redni seji, 21. novembra 2012, na 26. redni seji dne 11.12.2013 je obravnaval in sprejel predlog Sprememb Proračuna Občine Trzin za leto 2014, sedaj pa predvsem zaradi spremenjenih okoliščin sofinanciranja dveh velikih skupnih projektov (vodooskrba na območju petih občin in projekt nadgradnje in modernizacije CČN Domžale Kamnik), na podlagi ugotovitev o stanju na TRR Občine Trzin oziroma na podlagi ugotovitev o gibanjih prihodkov in odhodkov leta 2013 in v začetku leta 2014, predlagamo Rebalans Proračuna občine Trzin za leto 2014.

Med bistvenimi razlogi, zaradi katerih je potrebno pripraviti in sprejeti Rebalans Proračuna Občine Trzin, je treba najprej omeniti dejstvo, da so bile Spremembe Proračuna Občine Trzin za leto 2014 pripravljene na podlagi podatkov iz meseca oktobra oziroma novembra 2013 torej nismo mogli predvideti ocene določenih prihodkov in odhodkov, ki pa jih sedaj z Rebalansom Proračuna Občine Trzin za leto 2014 usklajujemo s podatki končne realizacije leta 2013. S predlogom rebalansa predlagamo zvišanje prihodkov iz 4.560.000 EUR na 4.649.981 EUR predvsem zaradi prihodkov iz državnega proračuna za investicijo za projekt »Oskrba s pitno vodo na območju Domžale- Kamnik- vodooskrba v občini Trzin«, prihodkov od prodaje stavbnih zemljišč ter usklajujemo višino najemnin JKP Prodnik d.o.o. in JP CČN Domžale- Kamnik d.o.o. ter na strani odhodkov višino sredstev, ki so namenjena investicijam, investicijskemu vzdrževanju ter subvencioniranju razlike v ceni komunalnih storitev.

Večji del sprememb na odhodkovni strani predstavljajo investicije v obnovo in posodobitev cest in parkirišč (Jemčeva cesta (sanacija ukrepov umirjanja), cesta Za hribom (sanacija vodvoda), podaljšek ulice Brodišče v OIC Trzin ter Mengeška cesta (podaljšanje hodnika za pešce po zahodni strani Mengeške ceste do Testenove ulice v Loki pri Mengšu) ter spremembe projekta »Oskrba s pitno vodo na območju Domžale- Kamnik- vodooskrba v občini Trzin«, načrtovana sredstva za katerega smo uskladili z novelacijo Investicijskega programa ter projekta »Odvajanje in čiščenje odpadne vode na območju Domžale- Kamnik« (nadgradnja modernizacije CČN Domžale Kamnik), za katerega ravno tako usklajujemo načrtovana sredstva in NRP z novelacijo Investicijskega programa v katerem največjo spremembo predstavlja vir financiranja, saj so se občine odločile, da bodo naložbo omogočile iz lastnih sredstev, saj se sofinanciranje iz kohezijskih sredstev, kot trenutno kaže, ni izteklo tako kot smo pričakovali. Je pa v zvezi z obema velikima projektoma (vodooskrba in nadgradnja ter posodobitev CČN) potrebno povedati, da še vedno ostajajo odprte možnosti, da projekta navsezadnje vendarle prideta v poštev za sofinanciranje s sredstvi kohezijskega sklada EU. Oba projekta sta namreč uvrščena na listo enajstih t.i. »ready to go« projektov, ki zadovoljujejo vse zahteve za pridobitev ustreznih odločb (imajo gradbena dovoljenja, izbrane izvajalce in pregledane vloge na MGRT) ter zagotovila predstavnikov obeh nosilnih ministrstev (MGRT in MKO), da bodo projekti upoštevani ob delitvi sredstev kohezijskega sklada iz naslednje finančne perspektive (2014- 2020), četudi jih bomo začeli izvajati že letos in zalagati lastna sredstva, pri čemer bodo upoštevani vsi upravičeni stroški, nastali od 1. 1. 2014. Med ostalimi projekti, ki si jih želimo omogoči s tem rebalansom proračuna velja omeniti tudi možno izgradnjo pločnikov ob Mengeški cesti od izteka že zgrajenih pločnikov do meje z Občino Mengeš. Pogoj za uresničitev tega projekta je ustrezni dogovor z Direkcijo RS za ceste, ki nam mora dovoliti, da pločnika in obnovo komunalne infrastrukture pod površino pločnikov izvede občina sama v skladu s projektom obnove in modernizacije Mengeške ceste v celoti, na osnovi katerega sta približno dve tretjini ceste že bili obnovljeni in posodobljeni, ne glede na to, da DRSC v letu 2014 in tudi še najmanj v letu 2015 nima na razpolago sredstev, da bi se lotila tudi posodobitve in obnove cestišča in izvedbe krožišča na mestu sedanjega križišča z Grajsko ulico, kot je to predvideno s projektom. Pogovori o tej možnosti so stekli že v začetku leta, a žal tudi v tem primeru ne tečejo ravno hitro. Hkrati z obnovo starih in še vedno salonitnih cevovodov predvidevamo tudi obnovo asfalta na dveh ulicah in še posebej potrebno sanacijo delov površin cestišča Jemčeve ceste, medtem ko smo nekatere posege predvideli že s Spremembami proračuna, vendar zdaj še do neke mere usklajujemo predvidene ocene vrednosti teh posegov. V skladu z navedenim v zvezi z nadgradnjo CČN in izgradnjo vodovoda sta občinskemu svetu v potrditev predloženi tudi noveli Investicijskih programov, ki ju mora občinski svet obravnavati in sprejeti ustrezna sklepa pred obravnavo Rebalansa proračuna.

Podrobnejši razlogi za pripravo Rebalansa Proračuna Občine Trzin za leto 2014 so obrazloženi v prilogi Obrazložitev Rebalansa Proračuna Občine Trzin za leto 2014, v kateri so najprej podane obrazložitve proračuna, nato pa obrazložitve rebalansa proračuna pod oznako REBALANS označene z rdečo barvo.

V skladu s spremembami ocen prihodkov in odhodkov je seveda potrebno spremeniti tudi besedilo Odloka o Proračunu v tistem delu, kjer so navedene ocene prihodkov in odhodkov ter znesek največjega obsega možnega zadolževanja občine.

FINANČNE POSLEDICE:

S sprejemom Rebalansa Proračuna Občine Trzin za leto 2014 se s spremembami po kontih in postavkah prvotno načrtovani proračunski presežek zniža iz 34.297 EUR na primanjkljaj v višini 27.285 EUR, pri čemer bo ta primanjkljaj glede na stanje sredstev na računih na dan 31. 12. 2013 v celoti pokrit s presežki iz preteklih let.

Predlog sklepa:

Na podlagi Zakona o lokalni samoupravi (Uradni list RS, št. 94/07 – uradno prečiščeno besedilo 2, [27/08](http://www.uradni-list.si/1/objava.jsp?urlid=200827&stevilka=997) odl. US, [76/08](http://www.uradni-list.si/1/objava.jsp?urlid=200876&stevilka=3347), [79/09](http://www.uradni-list.si/1/objava.jsp?urlid=200979&stevilka=3437), [51/10](http://www.uradni-list.si/1/objava.jsp?urlid=201051&stevilka=2763), 84/10 odl. US in 40/12 - ZUJF), Zakona o javnih financah (Uradni list RS, št. 11/11-uradno prečiščeno besedilo 4, (14/13 – popr.), 110/11, [46/13](http://www.uradni-list.si/1/objava.jsp?urlid=201346&stevilka=1756)-ZIPRS1314-A, [101/13](http://www.uradni-list.si/1/objava.jsp?urlid=2013101&stevilka=3675)-ZIPRS1415, [101/13](http://www.uradni-list.si/1/objava.jsp?urlid=2013101&stevilka=3677)), Zakona o financiranju občin (Uradni list RS, št. [32/06](http://www.uradni-list.si/1/objava.jsp?urlid=200632&stevilka=1310)-uradno prečiščeno besedilo 1, [123/06](http://www.uradni-list.si/1/objava.jsp?urlid=2006123&stevilka=5268)-ZFO-1, [57/08](http://www.uradni-list.si/1/objava.jsp?urlid=200857&stevilka=2416)-ZFO-1A, 36/11 in 40/12 - ZUJF) in Statuta Občine Trzin (Uradni vestnik OT, št. 2/06 – uradno prečiščeno besedilo 1 in 8/06) je občinski svet Občine Trzin na 29. redni seji, 16.04.2014 sprejel

SKLEP

Občinski svet Občine Trzin je na 29. redni seji dne 16.04.2014 obravnaval in sprejel predlog Rebalansa Proračuna Občine Trzin za leto 2014, predložen v obliki Odloka o Rebalansu Proračuna Občine Trzin za leto 2014, predloga splošnega dela in posebnega dela Rebalansa Proračuna Občine Trzin za leto 2014, predloga Načrta razvojnih programov Občine Trzin za leto 2014 - 2017 in Obrazložitve Rebalansa Proračuna Občine Trzin za leto 2014 kot celote.

Odlok o Rebalansu Proračuna Občine Trzin za leto 2014 se objavi v Uradnem vestniku Občine Trzin, drugi sprejeti deli Rebalansa Proračuna Občine Trzin za leto 2014 se objavijo na spletni strani Občine Trzin. Rebalans Proračuna Občine Trzin za leto 2014 začne veljati naslednji dan  po objavi.

Številka: 29-5.3/2014 Župan

Datum: 16.04.2014 Anton Peršak l.r.

Besedilo odloka:

Občinski svet Občine Trzin je na podlagi Zakona o lokalni samoupravi (Uradni list RS, št. 94/07 – uradno prečiščeno besedilo 2, [27/08](http://www.uradni-list.si/1/objava.jsp?urlid=200827&stevilka=997) odl. US, [76/08](http://www.uradni-list.si/1/objava.jsp?urlid=200876&stevilka=3347), [79/09](http://www.uradni-list.si/1/objava.jsp?urlid=200979&stevilka=3437), [51/10](http://www.uradni-list.si/1/objava.jsp?urlid=201051&stevilka=2763), 84/10 odl. US in 40/12 - ZUJF), Zakona o javnih financah (Uradni list RS, št. 11/11-uradno prečiščeno besedilo 4, (14/13 – popr.), 110/11, [46/13](http://www.uradni-list.si/1/objava.jsp?urlid=201346&stevilka=1756)-ZIPRS1314-A, [101/13](http://www.uradni-list.si/1/objava.jsp?urlid=2013101&stevilka=3675)-ZIPRS1415, [101/13](http://www.uradni-list.si/1/objava.jsp?urlid=2013101&stevilka=3677)), Zakona o financiranju občin (Uradni list RS, št. [32/06](http://www.uradni-list.si/1/objava.jsp?urlid=200632&stevilka=1310)-uradno prečiščeno besedilo 1, [123/06](http://www.uradni-list.si/1/objava.jsp?urlid=2006123&stevilka=5268)-ZFO-1, [57/08](http://www.uradni-list.si/1/objava.jsp?urlid=200857&stevilka=2416)-ZFO-1A, 36/11 in 40/12 - ZUJF) in Statuta Občine Trzin (Uradni vestnik OT, št. 2/06 – uradno prečiščeno besedilo 1 in 8/06) na 29. redni seji, dne 16.04.2014 sprejel

Odlok o Rebalansu Proračuna Občine Trzin za leto 2014

1. SPLOŠNA DOLOČBA

1. člen

(vsebina odloka)

S tem odlokom se za Občino Trzin za leto 2014 določajo rebalans proračuna, postopki izvrševanja proračuna ter obseg zadolževanja in poroštev občine in javnega sektorja na ravni občine (v nadaljnjem besedilu: proračun).

2. VIŠINA SPLOŠNEGA DELA PRORAČUNA IN STRUKTURA POSEBNEGA DELA PRORAČUNA

2. člen

(sestava proračuna in višina splošnega dela proračuna)

V splošnem delu proračuna so za leto 2014 prikazani prejemki in izdatki po ekonomski klasifikaciji do ravni kontov.

Splošni del proračuna se na ravni podskupin kontov določa v naslednjih zneskih:

|  |  |  |
| --- | --- | --- |
| *A. BILANCA PRIHODKOV IN ODHODKOV* |   |   v evrih |
| Skupina/podskupi=na kontov | *NAMEN* |  REBALANSPRORAČUNA 2014 |
|   | I. SKUPAJ PRIHODKI (70+71+72+73+74) | 4.649.981 |
|   | TEKOČI PRIHODKI (70+71) | 3.453.315 |
| 70 | DAVČNI PRIHODKI | 2.579.849 |
| 700 | Davki na dohodek in dobiček | 1.891.708 |
| 703 | Davki na premoženje | 658.175 |
| 704 | Domači davki na blago in storitve | 29.967 |
| 706 | Drugi davki | 0 |
| 71 | NEDAVČNI PRIHODKI | 873.466 |
| 710 | Udeležba na dobičku in dohodki od premoženja | 745.060 |
| 711 | Takse in pristojbine | 3.200 |
| 712 | Globe in druge denarne kazni | 46.200 |
| 713 | Prihodki od prodaje blaga in storitev | 10.105 |
| 714 | Drugi nedavčni prihodki | 68.901 |
| 72 | KAPITALSKI PRIHODKI | 120.000 |
| 720 | Prihodki od prodaje osnovnih sredstev | 0 |
| 721 | Prihodki od prodaje zalog | 0 |
| 722 | Prihodki od prodaje zemljišč in neopredmetenih sredstev | 120.000 |
| 73 | PREJETE DONACIJE | 0 |
| 730 | Prejete donacije iz domačih virov | 0 |
| 731 | Prejete donacije iz tujine | 0 |
| 74 | TRANSFERNI PRIHODKI | 1.076.665 |
| 740 | Transferni prihodki iz drugih javnofinančnih institucij | 1.076.665 |
| 741 | Prejeta sredstva iz državnega proračuna iz sredstev proračuna Evropske unije | 0 |
|  78 |  PREJETA SREDSTVA IZ EVROPSKE UNIJE | 0 |
| 787 | Prejeta sredstva od drugih evropskih institucij | 0 |
|  |  |  |
|   | II. SKUPAJ ODHODKI (40+41+42+43) | 4.677.266 |
| 40 | TEKOČI ODHODKI | 1.558.593 |
| 400 | Plače in drugi izdatki zaposlenim | 435.370 |
| 401 | Prispevki delodajalcev za socialno varnost | 65.545 |
| 402 | Izdatki za blago in storitve | 944.678 |
| 403 | Plačila domačih obresti | 0 |
| 409 | Rezerve | 113.000 |
| 41 | TEKOČI TRANSFERI | 1.115.753 |
| 410 | Subvencije | 17.979 |
| 411 | Transferi posameznikom in gospodinjstvom | 649.212 |
| 412 | Transferi neprofitnim organizacijam in ustanovam | 136.185 |
| 413 | Drugi tekoči domači transferi | 312.377 |
| 414 | Tekoči transferi v tujino | 0 |
| 42 | INVESTICIJSKI ODHODKI | 1.808.683 |
| 420 | Nakup in gradnja osnovnih sredstev | 1.808.683 |
| 43 | INVESTICIJSKI TRANSFERI | 194.237 |
| 431 | Investicijski transferi pravnim in fizičnim osebam | 171.432 |
| 432 | investicijski transferi proračunskim uporabnikom | 22.805 |
|   |   |  |
|   | III. PRORAČUNSKI PRESEŽEK, PRIMANKLJAJ (I.-II.) | * 27.285
 |
|   |   |  |
| *B. RAČUN* |  *FINANČNIH TERJATEV IN NALOŽB* |  |
|  |   |  |
|   | IV. PREJETA VRAČILA DANIH POSOJIL IN PRODAJA KAPITALSKIH DELEŽEV (750+751+752) |  |
| 75 | PREJETA VRAČILA DANIH POSOJIL |  |
| 750 | Prejeta vračila danih posojil |  |
| 751 | Prodaja kapitalskih deležev |  |
| 752 | Kupnine iz naslova privatizacije |  |
|   | V. DANA POSOJILA IN POVEČANJA KAPITALSKIH DELEŽEV(440+441+442) |  |
| 44 | DANA POSOJILA IN POVEČANJE KAPITALSKIH DELEŽEV |  |
| 440 | Dana posojila  |  |
| 441 | Povečanja kapitalskih deležev in naložb |  |
| 442 | Poraba sredstev kupnin iz naslova privatizacije |  |
|   | VI. PREJETA POSOJILA - DANA POSOJILA IN SPREMEMBE KAPITALSKIH DELEŽEV (IV.-V.) |  |
|  |  |  |
| *C. RAČUN* |  *FINANCIRANJA* |  |
|   |   |  |
|   | VII. ZADOLŽEVANJE (500) |  |
| 50 | ZADOLŽEVANJE |  |
| 500 | Domače zadolževanje |  |
|   |   |  |
|   | VIII. ODPLAČILA DOLGA (550) |  |
| 55 | ODPLAČILA DOLGA |  |
| 550 | Odplačila domačega dolga |  |
|   |   |  |
|   | IX. SPREMEMBA STANJA SREDSTEV NA RAČUNU (I.+IV.+VII.-II.-V.-VIII.) | * 27.285
 |
|   | X. NETO ZADOLŽEVANJE (VII.-VIII.) |  |
|   | XI. NETO FINANCIRANJE (VI.+VII.-VIII.-IX.) | 27.285 |
|  | STANJE SREDSTEV NA RAČUNIH NA DAN 31.12.2012  | 1.355.623 |

Posebni del proračuna sestavljajo finančni načrti neposrednih uporabnikov, ki so razdeljeni na naslednje programske dele: področja proračunske porabe, glavne programe in podprograme, predpisane s programsko klasifikacijo izdatkov občinskih proračunov. Podprogram je razdeljen na proračunske postavke, te pa na podskupine kontov in konte, določene s predpisanim kontnim načrtom.

Posebni del proračuna do ravni proračunskih postavk-podskupin kontov in načrt razvojnih programov sta prilogi k temu odloku in se objavita na spletni strani Občine Trzin.

3. POSTOPKI IZVRŠEVANJA PRORAČUNA

3. člen

 (izvrševanje proračuna)

Proračun se izvršuje na ravni proračunske postavke-konta.

4. člen

(namenski prihodki in odhodki proračuna)

Namenski prihodki proračuna so poleg prihodkov, določenih v prvem stavku prvega odstavka 43. člena ZJF, tudi naslednji prihodki:

1. prihodki požarne takse po 59. členu Zakona o varstvu pred požarom (Uradni list RS, št. [3/07](http://www.uradni-list.si/1/objava.jsp?urlid=20073&stevilka=102)-uradno prečiščeno besedilo 1, [9/11](http://www.uradni-list.si/1/objava.jsp?urlid=20119&stevilka=323), [83/12](http://www.uradni-list.si/1/objava.jsp?urlid=201283&stevilka=3292)), ki se uporabijo za namene, določene v tem zakonu;
2. pristojbina za vzdrževanje gozdnih cest, ki se uporabi za namene, določene z zakonom,
3. prihodek od turistične takse, ki se uporabi za namene, določene z zakonom,
4. prihodki od prodaje ali zamenjave občinskega stvarnega premoženja,
5. odškodnine iz naslova zavarovanj,
6. prihodki iz naslova vračila telekomunikacijskih sredstev, ki so namenjeni za vlaganja v telekomunikacijsko in informacijsko infrastrukturo,
7. prihodki iz naslova najemnine Doma starejših Trzin, ki so namenjeni investicijskemu vzdrževanju Doma starejših Trzin,
8. prihodki od najemnin JKP Prodnik d.o.o., ki so namenjeni investicijskemu vzdrževanju vodovoda in druge komunalne infrastrukture,
9. prihodki od najemnin JP CČN Domžale-Kamnik, ki so namenjeni investicijskemu vzdrževanju skupnih objektov in naprav za čiščenje in odvajanje odpadnih voda,
10. prihodki iz naslova koncesij za trajnostno gospodarjenje z divjadjo,
11. morebitne donacije občini in sponzorstva.

5. člen

(prerazporejanje pravic porabe)

Osnova za prerazporejanje pravic porabe je zadnji sprejeti proračun, spremembe proračuna ali rebalans proračuna.

O prerazporeditvah pravic porabe v posebnem delu proračuna (finančnem načrtu neposrednega uporabnika) med glavnimi programi v okviru posameznega področja proračunske porabe odloča na predlog neposrednega uporabnika župan, ki o vsakem tovrstnem posegu obvesti občinski svet v skladu z zakonom.

Obsežnejše prerazporeditve pravic porabe oziroma spremembe proračuna se na predlog župana izvedejo z rebalansom proračuna, ki ga sprejme občinski svet.

6. člen

(poročanje o izvrševanju proračuna)

Župan o izvrševanju in realizaciji proračuna v prvi polovici leta poroča občinskemu svetu praviloma v mesecu juliju, konec leta oziroma z zaključnim računom pa o celoletnem izvrševanju in realizaciji proračuna v preteklem letu.

7. člen

(prevzemanje obveznosti za večletne naložbe)

Neposredni uporabnik lahko v tekočem letu razpiše javno naročilo za celotno vrednost projekta, ki je vključen v načrt razvojnih programov, če so zanj načrtovane pravice porabe na proračunskih postavkah v sprejetem proračunu.

Neposredni uporabnik lahko v letu 2014 prevzame obveznosti za namene, za katere so načrtovane pravice porabe v letu 2014 in ki zapadejo v plačilo v letu 2015, v višini 60 odstotkov obsega pravice porabe na podskupinah kontov znotraj podprograma, načrtovanih v proračunu za leto 2014. V letu 2014 lahko neposredni uporabnik prevzame obveznosti, ki zapadejo v plačilo v letu 2016, do višine 40 odstotkov obsega pravic porabe, za namene, ki so načrtovani v proračunu za leto 2014 po podskupinah kontov znotraj podprograma.

Omejitve iz prvega in drugega odstavka tega člena ne veljajo za prevzemanje obveznosti z najemnimi pogodbami, razen če na podlagi teh pogodb lastninska pravica preide oziroma lahko preide iz najemodajalca na najemnika, za prevzemanje obveznosti za dobavo elektrike, telefona, vode, komunalnih in drugih storitev, potrebnih za operativno delovanje neposrednih uporabnikov ter pogodbe, ki se financirajo iz namenskih sredstev EU.

Prevzete obveznosti iz drugega in tretjega odstavka tega člena se načrtujejo v finančnem načrtu neposrednega uporabnika in načrtu razvojnih programov.

8. člen

(spreminjanje načrta razvojnih programov)

Predstojnik neposrednega uporabnika lahko spreminja vrednost projektov v načrtu razvojnih programov. Projekte, katerih vrednost se spremeni za več kot 20% mora predhodno potrditi občinski svet.

Projekti, za katere se zaradi prenosa plačil v tekoče leto, zaključek financiranja prestavi iz predhodnega v tekoče leto, se uvrstijo v načrt razvojnih programov po uveljavitvi proračuna.

Novi projekti se uvrstijo v načrt razvojnih programov na podlagi odločitve občinskega sveta.

9. člen

(proračunski skladi)

Proračunski skladi so:

1. račun proračunske rezerve, oblikovane po 49. členu ZJF

Proračunska rezerva se v letu 2014 oblikuje v višini 23.000 evrov.

Na predlog za finance pristojnega organa občinske uprave odloča o uporabi sredstev proračunske rezerve za namene iz drugega odstavka 49. člena ZJF do višine 10.000 evrov župan in o porabi sredstev obvešča občinski svet v okviru rednih poročil o izvrševanju proračuna.

O uporabi sredstev proračunske rezervacije, ki se oblikuje v višini 90.000 evrov odloča župan in o porabi sredstev obvešča občinski svet v skladu z zakonom.

4. POSEBNOSTI UPRAVLJANJA IN PRODAJE STVARNEGA IN FINANČNEGA PREMOŽENJA OBČINE

10. člen

(odpis manjšega dolga)

Če so izpolnjeni pogoji iz tretjega odstavka 77. člena ZJF, lahko župan dolžniku do višine 500 EUR odpiše oziroma delno odpiše plačilo dolga.

11. člen

(upravljanje prostih denarnih sredstev)

S prostimi denarnimi sredstvi na računih upravlja župan.

12. člen

Načrt ravnanja z nepremičnim premoženjem občine in najema pod vrednostjo 10.000 EUR v posameznem primeru sprejme župan.

Načrt ravnanja s premičnim premoženjem sprejme župan.

V primeru spremenjenih prostorskih potreb občine, ki jih ni bilo mogoče določiti ob pripravi načrta ravnanja z nepremičnim premoženjem ali ob nepredvidenih okoliščinah na trgu, ki narekujejo hiter odziv, lahko župan oz. upravljavci nepremičnega premoženja občine sklepajo pravne posle, ki niso predvideni v veljavnem načrtu ravnanja z nepremičnim premoženjem. Višino sredstev določi občinski svet s posebnim sklepom.

5. OBSEG ZADOLŽEVANJA IN POROŠTEV OBČINE IN JAVNEGA SEKTORJA

13. člen

(zadolževanje občine in proračunskih uporabnikov ter javnih podjetij)

Zaradi kritja presežkov odhodkov nad prihodki v bilanci prihodkov in odhodkov, presežkov izdatkov nad prejemki v računu finančnih terjatev in naložb ter odplačila dolgov v računu financiranja se občina za proračun leta 2014 lahko zadolži do višine 300.095 EUR.

Neposredni in posredni proračunski uporabniki in javna podjetja se lahko zadolžujejo, če pridobijo soglasje Občinskega sveta Občine Trzin.

6. PREHODNE IN KONČNE DOLOČBE

14. člen

Ta odlok se objavi v Uradnem vestniku Občine Trzin in na spletni strani Občine Trzin in začne veljati naslednji dan po objavi.

Posebni del Rebalansa Proračuna Občine Trzin za leto 2014 in Načrt razvojnih programov Občine Trzin za leto 2014 - 2017 se skupaj z razširjenim splošnim delom Rebalansa Proračuna Občine Trzin za leto 2014 objavijo na spletni strani Občine Trzin in začnejo veljati hkrati z Odlokom o Rebalansu Proračuna Občine Trzin za leto 2014.

Številka: 29-5.3.1/2014 ŽUPAN

Datum: 16.04.2014 Anton Peršak l.r.

Splošni del Rebalansa Proračuna Občine Trzin za leto 2014

Občinski svet Občine Trzin je na podlagi Zakona o lokalni samoupravi (Uradni list RS, št. 94/07 – uradno prečiščeno besedilo 2, [27/08](http://www.uradni-list.si/1/objava.jsp?urlid=200827&stevilka=997) odl. US, [76/08](http://www.uradni-list.si/1/objava.jsp?urlid=200876&stevilka=3347), [79/09](http://www.uradni-list.si/1/objava.jsp?urlid=200979&stevilka=3437), [51/10](http://www.uradni-list.si/1/objava.jsp?urlid=201051&stevilka=2763), 84/10 odl. US in 40/12 – ZUJF), Zakona o javnih financah (Uradni list RS, št. 11/11-uradno prečiščeno besedilo 4, (14/13 – popr.), 110/11, [46/13](http://www.uradni-list.si/1/objava.jsp?urlid=201346&stevilka=1756)-ZIPRS1314-A, [101/13](http://www.uradni-list.si/1/objava.jsp?urlid=2013101&stevilka=3675)-ZIPRS1415, [101/13](http://www.uradni-list.si/1/objava.jsp?urlid=2013101&stevilka=3677)), Zakona o financiranju občin (Uradni list RS, št. [32/06](http://www.uradni-list.si/1/objava.jsp?urlid=200632&stevilka=1310)-uradno prečiščeno besedilo 1, [123/06](http://www.uradni-list.si/1/objava.jsp?urlid=2006123&stevilka=5268)-ZFO-1, [57/08](http://www.uradni-list.si/1/objava.jsp?urlid=200857&stevilka=2416)-ZFO-1A, 36/11 in 40/12 - ZUJF) in Statuta Občine Trzin (Uradni vestnik OT, št. 2/06 – uradno prečiščeno besedilo 1 in 8/06) na 29. redni seji, dne 16.04.2014 sprejel

Rebalans Proračuna Občine Trzin za leto 2014 – splošni del

Številka: 29-5.3.2/2014 ŽUPAN:

Datum: 16.04.2014 Anton Peršak l.r.

Posebni del Rebalansa Proračuna Občine Trzin za leto 2014

Občinski svet Občine Trzin je na podlagi Zakona o lokalni samoupravi (Uradni list RS, št. 94/07 – uradno prečiščeno besedilo 2, [27/08](http://www.uradni-list.si/1/objava.jsp?urlid=200827&stevilka=997) odl. US, [76/08](http://www.uradni-list.si/1/objava.jsp?urlid=200876&stevilka=3347), [79/09](http://www.uradni-list.si/1/objava.jsp?urlid=200979&stevilka=3437), [51/10](http://www.uradni-list.si/1/objava.jsp?urlid=201051&stevilka=2763), 84/10 odl. US in 40/12 - ZUJF), Zakona o javnih financah (Uradni list RS, št. 11/11-uradno prečiščeno besedilo 4, (14/13 – popr.), 110/11, [46/13](http://www.uradni-list.si/1/objava.jsp?urlid=201346&stevilka=1756)-ZIPRS1314-A, [101/13](http://www.uradni-list.si/1/objava.jsp?urlid=2013101&stevilka=3675)-ZIPRS1415, [101/13](http://www.uradni-list.si/1/objava.jsp?urlid=2013101&stevilka=3677)), Zakona o financiranju občin (Uradni list RS, št. [32/06](http://www.uradni-list.si/1/objava.jsp?urlid=200632&stevilka=1310)- uradno prečiščeno besedilo 1, [123/06](http://www.uradni-list.si/1/objava.jsp?urlid=2006123&stevilka=5268)-ZFO-1, [57/08](http://www.uradni-list.si/1/objava.jsp?urlid=200857&stevilka=2416)-ZFO-1A, 36/11 in 40/12 - ZUJF) in Statuta Občine Trzin (Uradni vestnik OT, št. 2/06 – uradno prečiščeno besedilo 1 in 8/06) na 29. redni seji, dne 16.04.2014 sprejel

Rebalans Proračuna Občine Trzin za leto 2014 - posebni del

Številka: 29-5.3.3/2014 ŽUPAN:

Datum: 16.04.2014 Anton Peršak l.r.

Načrt razvojnih programov Občine Trzin za leto 2014- 2017

Občinski svet Občine Trzin je na podlagi Zakona o lokalni samoupravi (Uradni list RS, št. 94/07 – uradno prečiščeno besedilo 2, [27/08](http://www.uradni-list.si/1/objava.jsp?urlid=200827&stevilka=997) odl. US, [76/08](http://www.uradni-list.si/1/objava.jsp?urlid=200876&stevilka=3347), [79/09](http://www.uradni-list.si/1/objava.jsp?urlid=200979&stevilka=3437), [51/10](http://www.uradni-list.si/1/objava.jsp?urlid=201051&stevilka=2763), 84/10 odl. US in 40/12 - ZUJF), Zakona o javnih financah (Uradni list RS, št. 11/11-uradno prečiščeno besedilo 4, (14/13 – popr.), 110/11, [46/13](http://www.uradni-list.si/1/objava.jsp?urlid=201346&stevilka=1756)-ZIPRS1314-A, [101/13](http://www.uradni-list.si/1/objava.jsp?urlid=2013101&stevilka=3675)-ZIPRS1415, [101/13](http://www.uradni-list.si/1/objava.jsp?urlid=2013101&stevilka=3677)), Zakona o financiranju občin (Uradni list RS, št. [32/06](http://www.uradni-list.si/1/objava.jsp?urlid=200632&stevilka=1310)- uradno prečiščeno besedilo 1, [123/06](http://www.uradni-list.si/1/objava.jsp?urlid=2006123&stevilka=5268)-ZFO-1, [57/08](http://www.uradni-list.si/1/objava.jsp?urlid=200857&stevilka=2416)-ZFO-1A, 36/11 in 40/12 - ZUJF) in Statuta Občine Trzin (Uradni vestnik OT, št. 2/06 – uradno prečiščeno besedilo 1 in 8/06) na 29. redni seji, dne 16.04.2014 sprejel

Načrt razvojnih programov Občine Trzin za leto 2014-2017

Številka: 29-5.3.4/2014 ŽUPAN

Datum: 16.04.2014 Anton Peršak l.r.